《客遗木香酝》
元代·黎伯元

黄封恩赐梦寥寥，胸次何时磊落浇。才士日新惭楚酝，酒徒星散守颜瓢。

霞生双脸衰能壮，春透三池渴渐消。酝酿太平谁曲蘖，弓旌未许傅岩招。

作者简介：黎伯元，字景初，号渔唱。东莞人。元朝末年由岁贡历官连山教谕及德庆、惠阳教授，所至学者尊之，文风以振。明黄佐嘉靖四十年《广东通志》卷五九作黎伯原，附于其子黎光传中。著有《渔唱稿》，已佚。